|  |  |  |
| --- | --- | --- |
| Тема | | Сүз төзелешен кабатлау |
| Максат | | 1. Сүзләрнең төзелеше буенча алдагы сыйныфларда алган белем һәм күнекмәләрне искә төшерерү, ныгыту.  2. Укучыларның логик фикерләү сәләтләрен үстерерү.  3. Өлкән яшьтәге кешеләргә карата хөрмәт тәрбияләүне дәвам итү. |
| Төп төшенчәләр | | Тамыр, нигез, сүз ясагыч кушымча, модальлек кушымчасы, бәйләгеч кушымча |
| Төп ресурслар | | презентация, карточкалар, агач рәсеме, дәреслек |
| Өстәмә ресурслар | | Тест (<http://muslumtat.ru/wp-content/blogs.dir/48/files/2020/03/tt82-5kl-1.docx>  Тамырдаш сүзләр (әкият) <https://aigyl.jimdofree.com/%D1%82%D0%B0%D1%82%D0%B0%D1%80-%D1%82%D0%B5%D0%BB%D0%B5/>  (тамырдаш сүзләр әкиятен 1нче биремне башкаргач, тыңлатырга мөмкин). |
| **Дәрес барышы** | | |
| I этап.  Оештыру, мотивация | Укучыларны сәламләү. Хәерле көн теләү.  - Алда нинди тема кабатланыр икән? Карточкага язылган сүзләрне игътибар белән карыйбыз.  **Акыл-лы, китап-чык, әни-ем, җиде-нче, тап(б)-ыш-мак, дус-лаш-ты-м.**  Бүген сүзләрнең төзелешен кабатларбыз. Бу сүзләр нинди мәгънәле кисәкләрдән тора? (Һәр сүзне телдән тикшереп чыгарга мөмкин) | |
| II этап. Уку мәсьәләсен чишү | Презентация тәкъдим итү.  *Видеодәрес*  - Сүзнең төп мәгънәсен аңлата һәм башка мәгънәле кисәкләргә бүленми торган кисәге **тамыр** дип атала.  Бер тамырдан булган сүзләр – **тамырдаш сүзләр**. Бер тамырдан ясалып, яңа мәгънә белдерә торган сүзләр генә тамырдаш була.  Тамырга ялганып килә торган кисәкләрне **кушымча** диләр.  **1 нче бирем**. Агач рәсеме. **Юл** сүзеннән төрле тамырдаш сүзләр ясау (Юлчы, юлсыз, юллы, юллык, юлдаш, юллау, юлбашчы).  Шуңа карап **“Бакчачы уены”.** Укытучы “үсентеләр” (сүзләр) тарата (көн, бил, урман, күз, тын, бакча, уй, яшь, эз, бел, кызык). Шулардан тамырдаш сүзләр ясарга. Кем күбрәк сүз ясый, шуның агачы озын һәм күп ботаклы була.  **2 нче бирем**. **Сүз табышмагы.**  Тамыры - ашау сүзендәге кебек, кушымчасы - сазлык сүзендәге кебек.  Тамыры - баскыч сүзендәге кебек, кушымчасы - кысынкы сүзендәге кебек.  **Һәр укучы шуңа охшатып, сүз табышмагы төзеп карый.**  **3 бирем.** Мәкальләрне укыйбыз, мәгънәләрен аңларга тырышабыз, кыска гына әңгәмә.  Амбар төбендә икмәк бар, картлар сүзендә хикмәт бар.  Аталар сүзе – акылның үзе.  Картлар сүзен кар басмас.  Атаң сүзенә колак сал, мәкаль әйтсә язып ал. | |
| III этап. Рефлексия | Үтелгәнне кабатлыйбыз. Сайлап эшләргә мөмкин.  **1. “Өченчесе артык” уены.**  1. **Орлык**, дуслык, юллык.  2. Кызчык, **чыпчык**, шәһәрчек.  3. Борау, боргыч, **борчак**. (Нәтиҗә чыгарабыз).  **2.** Белемнәрегезне тикшерү өчен, тест эшләгез.(Сайлап алабыз)  **Тест№1**  1. Тамыр дип сүзнең кайсы кисәген атыйлар?  А) сүзнең төп мәгънәсен аңлата торган  Ә) сүзнең төп мәгънәсен белдерә һәм сөйләмдә аерым да кулланыла ала торган кисәк  Б) сүзнең иң кечкенә кисәген  2.Тамырдан гына торган сүзне тап  А) Очучы  Ә) Йортны  Б) Бәйрәм  3. Нәрсә ул кушымча ?  А) кушылып язылган кисәк  Ә) тамырга ялганып килә торган кисәк  4. Әйтелешләре буенча нинди кушымчалар була?  А) калын, нечкә  Ә) бәйләгеч, сүз ясагыч  Б) озын, кыска  5. Хаталы сүзне тап  А) Балалар  Ә) Көзгы  Б) Башлык  **Тикшерәбез:**  1. Ә  2.Б  3.Ә  4.А  5.Ә  **Тест№2**  1.Кайсы  сүзләр   мәгънәле  кисәкләргә   дөрес  бүленгән?   1. Кай – та –лар, сү – зем – не; 2. Кит – ә – сез, эш – лә – гән – сең; 3. Ки – лер – ләр,  ба – рыр –сыз;   2.Бер  мәгънәле  кисәктән   торган  сүзләр:   1. Элгеч,  эзтабар,  җиләс; 2. Сүзчән,  кайтыр, уйламаган; 3. Сандугач,  карлыган,  яфрак.   3. Ике  мәгънәле  кисәктән   торган  сүзләр:   1. Егерме,  юлдашка,  сөйлә; 2. Өченче,  карлыгачка,  утырды; 3. Тиңдәшсез,  санаган,  кызларның.   4. Кайсы  сүзләр   мәгънәле  кисәкләргә   дөрес  бүленмәгән?   1. Кар – лар, сөз – геч – кә, ишет – ә; 2. Са – бын, са – тып,  са – ры – рак; 3. Кар – лан – ган, яшь – келт,  җитмеш – енче.   5.Ясагыч   кушымчалары   булган  сүзләр:   1. Кием,  белгеч,  йонлач; 2. Мәктәптә,  яшьрәк,  сигезенче; 3. Көткәннәр,  балалар,  җиңелчә.   6. Ясагыч   кушымчалары   булмаган  сүзләр:   1. Бишлек,  сөенеч, такталы; 2. Бишенче, сөлге, туктадык; 3. Ямьләнгәч, берләштек, хәйләле.   7. Бәйләгеч  кушымчалары   булган  сүзләр:   1. Җиденче, кызчык, укыячак; 2. Бәйрәмнәр,  биегрәк,  килмәде; 3. Һәйкәлнең,  күрделәр,  иптәшеңнән.   **Тикшерәбез:**  1. 2  2. 3  3. 2  4. 2  5. 1  6. 2  7. 3  **Өй эше**  Бирелгән биремнәрнең берсен сайлап эшләргә.  1. Бирелгән схема буенча сүзләр уйлап язарга:  Тамыр+бәйләгеч кушымча,тамыр +сүз ясагыч кушымча, тамыр+модальлек кушымчасы, тамыр+сүз ясагыч+бәйләгеч кушымча.  2. Өлкәннәр турында 5 мәкаль язарга.  3. “Олыласаң олыны, олыларлар үзеңне” мәкаленә туры китереп, 5-6 җөмлә төзергә. | |